Յուլիա Եգերևա

**Յուլիա Ալեքսանդրովնա Եգերևա** (,), կինոյի և թատրոնի ռուս դերասանուհի ու կինոպրոդյուսեր։ «ԿինոՋեթ» կինոընկերության ռեժիսոր և գլխավոր պրոդյուսեր։ «УничтоЖанна» ֆիլմի պրոդյուսեր և գլխավոր դերակատար։ 2022 թվականին Իտալիայում կայացած «Apulia Film Festival»-ում «УничтоЖанна» վեբ-սերիալի գլխավոր դերի համար ստացել է մրցանակ։ Նույն թվականին «Bilbao Seriesland Film Festival» հեռուստասերիալների փառատոնում ստացել է մրցանակ որպես «Կինոյի ծագող աստղ»։ Դերասանուհին մասնակցել է նաև «Capercaillie» սերիալի և «Խոհանոց Փարիզում» կատակերգական ֆիլմի նկարահանումներին։ Նկարահանման հրապարակում նրա խաղընկերներն էին Դմիտրի Նազարովը և Ելենա Պոդկամինսկայան։

## Կենագրություն
Ծնվել է 1986 թվականի սեպտեմբերի 26-ին Դնեպր քաղաքում։ Վաղ մանկությունից հետաքրքրված է եղել ստեղծագործությամբ, ինչպես նաև դերասանական արվեստով։ Դպրոցում սովորելուն զուգահեռ խորացել է թատրոնի, պարի և ռեժիսուրայի աշխարհում՝ հաճախելով տարբեր խմբակների։ Դպրոցական տարիներին Յուլիան նաև հետաքրքրվել է մոդելային բիզնեսով, ապա ընտանիքի հետ տեղափոխվել է Մոսկվա.

Դրանից առաջ Ուկրաինայի քիմիական տեխնոլոգիաների պետական ​​համալսարանում հասցրել էր սովորել մարքեթինգ։ Մոսկվայում ընդունվել է Մորիս Թորեզի անվան Մոսկվայի պետական ​​լեզվաբանական համալսարան և միաժամանակ սովորել Օստանկինոյի բարձրագույն դպրոցում։ Ուսումնառության ընթացքում վարել է տարբեր միջոցառումներ, ինչպիսիք են համերգները Միությունների տան սյունազարդ դահլիճում, և նույնիսկ աշխատել է որպես հաղորդավար M1 հեռուստաալիքում: Ուսումն ավարտելուց հետո ընդունվել է Բ. Շչուկինի անվան բարձրագույն թատերական ուսումնարան, ապա՝ Ալեքսանդր Միտայի կինոդպրոց և Մոսկվայի կինոդպրոց։ Ապա սովորել և դասընթացներ է անցել Մոսկվայի գեղարվեստական ​​թատրոնի դպրոցում՝ Ալեքսեյ Նեկլյուդովի և Իգոր Զոլոտովիցկու ղեկավարությամբ։ Այստեղ էլ ստացել է իր առաջին հմտությունները որպես կինոդերասանուհի և սկսել է նկարահանվել տարբեր նախագծերում։

Յուլիան առաջին անգամ նկարահանվել է Սերգեյ Սոլովյովի «2-Ասսա-2» ֆիլմում, որը «Ասսա» ֆիլմի շարունակությունն էր։ Չնայած քննադատների խառը արձագանքներին՝ ֆիլմը դարձել է նշանակալի իրադարձություն ռուսական կինոյում։ Ֆիլմում նկարահանվել են Տատյանա Դրուբիչը, Եկատերինա Վոլկովան, Սերգեյ Մակովեցկին և Սերգեյ Շնուրովը։

Ավելի ուշ սկսել է նկարահանվել այնպիսի հեռուստասերիալներում, ինչպիսիք են՝ «Capercaillie»-ը, «Il Boys»-ը, «90-ականներ։ Որախ և աղմկոտ»-ը։ 2019 թվականին հիմնադրել է *KinoJet* կինոընկերությունը, և նրա ղեկավարությամբ ստեղծվել են այնպիսի նախագծեր, ինչպիսիք են «Քայլ դեպի դատարկություն» և «Այս սերը»։  2023 թվականին մասնակցել է «ԽՍՀՄ» հեռուստասերիալի նկարահանումներին, որի ռեժիսորը Ալեքսեյ Ռուդակովն է և որտեղ խաղացել է մարմնավաճառ Յուլիայի դերը՝ բեմը կիսելով Իլյա Մալակովի, Ֆիլիպ Բլեդնիի, Ագլայա Շիլովսկայայի և Անաստասիա Ուկոլովայի հետ։

## Պարգևներ և մրցանակներ
* «Apulia Film Festival»
* «Bilbao Seriesland Film Festival»
* «Toronto Independent Festival of CIFT 2021»
* «Moscow Russia International Film Festival 2021»
* «Միջազգային կինոփառատոն 2021»
* «Paris International Shot Film Festival 2022»
* «Actress Universe 2022»

## Ֆիլմագրություն
#### Որպես պրոդյուսեր

#### Դերերը թատրոնում
* 2015` «Ռետրո»
* 2016`Զինվորը և թռչունները»
* 2017`«Արտադրված է ԽՍՀՄ-ում»
* 2018` «Բռնիր ինձ ամուր»
* 2018` «Այլմոլորակային ստվեր»
* 2019 (2022)` «Ֆարյաթիևի ֆանտազիաները»
* 2023` «Կուզենաս ամուսնանալ՝ կերգես

## Ծանոթագրություններ